CELEX: 62005CA0299
Language: sk
Date: 2007-10-18 00:00:00
Title: Vec C-299/05: Rozsudok Súdneho dvora (druhá komora) z  18. októbra 2007 – Komisia Európskych spoločenstiev/Európsky parlament, Rada Európskej únie (Žaloba o neplatnosť — Sociálne zabezpečenie — Nariadenie (EHS) č. 1408/71 — Článok 4 ods. 2a a článok 10a — Príloha IIa — Nariadenie (ES) č. 647/2005 — Osobitné nepríspevkové peňažné dávky)

8.3.2008   
            
            
               SK
            
            
               Úradný vestník Európskej únie
            
            
               C 64/4
            
         Rozsudok Súdneho dvora (druhá komora) z 18. októbra 2007 – Komisia Európskych spoločenstiev/Európsky parlament, Rada Európskej únie
   (Vec C-299/05) (1)
   
   (Žaloba o neplatnosť - Sociálne zabezpečenie - Nariadenie (EHS) č. 1408/71 - Článok 4 ods. 2a a článok 10a - Príloha IIa - Nariadenie (ES) č. 647/2005 - Osobitné nepríspevkové peňažné dávky)
   (2008/C 64/04)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: M.-J. Jonczy, D. Martin a V. Kreuschitz, splnomocnení zástupcovia)
   
      Žalovaní: Európsky parlament (v zastúpení: G. Ricci a A. Troupiotis, splnomocnení zástupcovia), Rada Európskej únie (v zastúpení: M. Veiga, J. Leppo a G. Curmi, splnomocnení zástupcovia)
   
      Vedľajší účastníci, ktorí v konaní podporujú žalovaných: Fínska republika (v zastúpení: T. Pynnä, J. Heliskoski a E. Bygglin, splnomocnení zástupcovia), Švédske kráľovstvo (v zastúpení: A. Kruse a R. Sobocki, splnomocnení zástupcovia), Spojené kráľovstvo Veľkej Británie a Severného Írska (v zastúpení: E. O'Neill a C. Vajda, splnomocnení zástupcovia)
   Predmet veci
   Zrušenie ustanovení bodu 2 prílohy I nariadenia Európskeho parlamentu a Rady (ES) č. 647/2005 z 13. apríla 2005, ktorým sa menia a dopĺňajú nariadenia Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 (Ú. v. EÚ L 117, s. 1) – Osobitné nepríspevkové peňažné dávky
   Výrok rozsudku
   
               1.
            
            
               Ustanovenia bodu 2 prílohy I nariadenia Európskeho parlamentu a Rady (ES) č. 647/2005 z 13. apríla 2005, ktorým sa menia a dopĺňajú nariadenia Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a (EHS) č. 574/72, ktorým sa stanovuje postup na vykonávanie nariadenia (EHS) č. 1408/71, uvedené pod položkou s názvom „Fínsko“ písm. b), „Švédsko“ písm. c), a „Spojené kráľovstvo“ písm. d) až f), sa zrušujú.
            
         
               2.
            
            
               Účinky zápisu prídavku na živobytie pre zdravotne postihnuté osoby v položke s názvom „Spojené kráľovstvo“ písm. d) prílohy IIa nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva v zmenenom, doplnenom a aktualizovanom znení nariadením Rady (ES) č. 118/97 z 2. decembra 1996, ktoré bolo zmenené a doplnené nariadením č. 647/2005, sa zachovávajú, pokiaľ ide o časť „pohyblivosť“ tejto dávky, aby sa mohli v primeranej lehote prijať príslušné opatrenia na zabezpečenie jej zápisu do uvedenej prílohy.
            
         
               3.
            
            
               Európsky parlament a Rada Európskej únie znášajú svoje vlastné trovy konania a sú povinné rovným dielom nahradiť trovy konania, ktoré vznikli Komisii Európskych spoločenstiev.
            
         
               4.
            
            
               Fínska republika, Švédske kráľovstvo a Spojené kráľovstvo Veľkej Británie a Severného Írska znášajú svoje vlastné trovy konania.
            
         
      (1)  Ú. v. EÚ C 243, 1.10.2005.